Cookøyene består av mange øyer, som strekker seg over et område som er like stort som Vest-Europa. Øyene kan deles inn i to grupper av øyer, de nordlige øyene som er lave atoller, dvs koralløyer som såvidt stikker opp av havet, og de sørlige øyene som er "høye" vulkanske, fruktbare øyer med fjell, men også i denne gruppen er det noen atoller. Majoriteten av befolkningen bor på de sørlige øyene.